Transkriptioun vum Livestream: COVID-19: Presentatioun vum Avis vum Experterot iwwert d'Impfpflicht (14.01.2021)

# Intervenanten

* Dr. Vic Arendt, Medezinner-Infektiolog, Service national des maladies infectieuses, Centre hospitalier de Luxembourg;
* Prof. Dr. Claude P. Muller, Professer, Universität des Saarlandes, Universität Trier; Expert vun der Virologie an Immunologie, Luxembourg Institute of Health;
* Dr. Gérard Schockmel, Medezinner a Spezialist fir Infektiounskrankheeten, Hôpitaux Robert Schuman; Expert bei der EMA;
* Prof. Dr. Paul Wilmes, Professer fir "Systems Ecology”, Luxembourg Centre for Systems Biomedicine, Uni Lëtzebuerg;
* Journalisten

# Sproochen

* Lëtzebuergesch
* Franséisch

# Transkriptioun

[Paul Wilmes]

OK. Also, gudde Mëtteg alleguer zesummen.

Dir gesitt, mir haten nach net d'Chance fir am Fong geholl mateneen ze schwätzen wien wéi een Deel elo géif presentéieren.

De Grond dofir ass haaptsächlech well mir bis op déi lescht Minutt elo un eben dem Avis geschafft hunn.

Ech géif vläicht fir d'éischt ufänken an e bësschen erkläre wéi mir virgaange sinn am Bezuch op d'Ausschaffe vum Avis.

Wat eis immens wichteg war, war ebe vu vir eran, datt mir eis Donnéeë géifen ukucken, datt mir esou vill Donnéeë wéi méiglech kéinte consideréieren, fir eben dann esou wäit wéi méiglech eben zu engem kloren, objektiven Avis ze kommen.

Fir d'éischt muss ee soen datt d'Effektivitéit - dat ass am Fong geholl d'Effikassitéit vun de Vaccinen, mee elo wéi d'Vaccinen eben agesat ginn, ass trotzdeem elo haut hautdesdaags nach ëmmer extrem héich.

D'Effektivitéit hei zu Lëtzebuerg gëtt net au fur et à mesure... gëtt e Relevé gemaach. Mir hunn eis do eben elo missten op Donnéeë bis Mëtt November berouen.

Mee wat een awer do ganz kloer gesäit ass, hei zu Lëtzebuerg sinn eben d'Vaccinen ganz effektiv, wat elo d'Hospitalisatiounen an d'Stierffäll ugeet.

Zum Beispill ass et esou, dass am Bezuch op Effektivéit géint Dout, do huet een z. B. keng Zuelen an den Alterskategorie 25 bis 69, well do keng ebe Geimpfter och gestuerwe sinn.

Awer bei deene Leit iwwert 70 leie mir awer trotzdeem bei enger Effektivitéit vu 94,2%. Also dat ass dann awer trotzdeem ganz héich.

Déi aner Saach ass eben déi, datt d'Impfung allgemeng no 2 Dosen hei och ganz gutt Protektioun gëtt géint Hospitalisatioun.

Dat ass fir d'éischt elo mol zu de Vaccinen ze soen.

Da muss een eben elo dohinner goen a sech d'Zuelen ukucken, wien hei zu Lëtzebuerg bis dato eben hospitaliséiert gouf mat Covid-19, a wien ass dann och an de Soins intensifs herno iwwerfouert ginn.

An do ass et nun emol esou, datt ee ganz kloer gesäit, datt wann ee sech eben d'Verdeelung am Bezuch op den Alter ukuckt, datt een do eben haaptsächlech ebe méi eeler Leit huet, déi éischtens emol hospitaliséiert ginn, an déi och ganz kloer an de Soins intensifs dono och landen.

Ehm... wat eben do nach villäicht ervirzehiewen ass, ass datt mir do ganz kloer eng Distributioun hunn, déi weist, datt déi Jonk am Fong geholl kee grousse Risk hunn, fir hospitaliséiert ze ginn.

Mee wat een awer ganz kloer och ka feststellen ass, dass vun engem Alter vu 50 un, datt do awer éischtens emol den Taux vun deenen, déi hospitaliséiert goufen, an déi herno an de Soins intensifs vläicht leien, datt e vu 50 un zouhëlt.

An dat ass am Beschten an eisem Avis an der Figur 5, oder am Grafik 5, ass dat ganz kloer och duergestallt am Bezuch op d'Mortalitéit.

Well do gesäit een och ganz kloer, datt ënner 50 et praktesch guer keng Doudesfäll gouf bis dato,

an datt dat awer dann natierlech mat engem zouhuelenden Alter ganz kloer eropgeet.

Dat ass eben elo mol zu den Hospitalisatiounen.

An dann hu mir eis natierlech dann och ugekuckt, an deenen eenzelen Alterskategorien...

Ech hunn elo beschriwwen, eben, wat d'Verdeelung ugeet, souwuel am Bezuch op d'Soins normaux, wéi och d'Soins intensifs.

Wat een dann awer och gesäit, ass datt am Bezuch op d'Altersverdeelung, datt och do net alleguer déi Leit, déi iwwert 50 sinn,

datt déi nach net bis dato alleguer eben geimpft goufen.

Do si mir bei 2 Dosen, z. B. an der Alterskategorie tëscht 50 a 54, si mir bei engem Taux vu 86%.

A vun deenen hunn der awer scho 54, oder bal 55% e Booster kritt.

Mee do gesi mir eben awer trotzdeem, datt et do nach Leit ginn, déi eben nach net geimpft sinn.

Dat sinn eben, an deem Sënn vun deem, wat ech eben elo just erkläert hunn, wa mir d'Hospitalisatioune an d'Soins intensifs kucken, dat sinn awer déi Leit, déi haaptsächlech hospitaliséiert ginn an eben an de Soins intensifs dann op der Rea landen.

An deementspriechend sinn déi... also déi Ongeimpften an deenen Alterskategorien, sinn déi, déi eben ervirzehiewe sinn.

Gutt. Dat ass am Fong geholl de Relevé vun der Situatioun.

D'Grafike si wéi gesot am Avis. Wann Di herno nach Froen hutt, dann zéckt net. An ech géif da weiderginn un de Claude Müller.

[Gérard Schockmel]

D'Objektiver.

[Claude Muller]

Also, wat ganz wichteg ass, dat ass, dass natierlech kloer Objektiver sinn.

An dat huet och d'europäesch... den europäesche Geriichtshaff fir Mënscherechter huet dat och an engem Urteel vum Abrëll 2021 kloer an däitlech gesot.

Also eng Impfflicht ass eng Moossnam, déi absolut akzeptabel ass, wa se wëssenschaftlech justifiéiert ass a wann e kloert Zil gi gëtt, an dat Zil domat kann erreecht ginn.

An dofir hu mir ons och e bëssche Gedanke doriwwer gemaach.

An dat heescht, dat éischt ass am Fong: geet et drëm fir... Also ech ginn elo duerch déi verschidden Ziler, déi mir zesummegestallt hunn...

Geet et primär drëm, fir en Individuum, also eng eenzel Persoun, ze schützen?

An do gesi mir net onbedéngt eng Impfflicht als "zielführend", well am Fong ka jiddweree selwer decidéieren ob en sech impft oder eben net impft.

Dat heescht, et ass eng perséinlech Decisioun.

Den nächste Punkt, dat nächst Zil, kéint sinn, fir d'Inzidenzen ze reduzéieren.

A bei den Inzidenzen, muss een an der Tëschenzäit soen, dass mir natierlech eng ganz grouss Disparitéit hunn tëschent der Inzidenz selwer an dem Impakt; den Impakt nämlech op d'Gesondheetssystem, an dee kënnt duerch déi schwéier Fäll, duerch déi schwiereg, also déi komplizéiert Fäll...

A mir hunn also e groussen Decalage tëschent den Inzidenzen an de schwéiere Verlafsfäll.

Elo gëtt et awer nach en aneren Aspekt, dee kënnt, oder ass komm, oder gëtt gefaart, beim Omikron, dass eben esou vill Leit krank ginn, dass och ënner deenen, déi manner vulnerabel sinn, der nach ze vill sinn, déi d'Intensivstatioun oder d'Hospitalisatioune géife belaaschten.

Dat wier also en Aspekt, dee relativ speziell ass elo fir den Omikron.

Dann hu mir dee wichtegste Punkt, eigentlech. Dat ass, dass... an dat ass firwat mir eigentlech e Problem mat Corona hunn, dat ass dass eben sou vill Fäll gläichzäiteg optriede mat Komplikatioun en, dass se eben d'Intensivstatiounen an d'Hospitalisatioun an d'Spideeler vollkommen iwwerlaaschten.

An dat ass am Fong och dee wichtegste Grond, firwat mir ebe sougenannten "non pharmacological" an Hygiène-Mesuren an Impfungen hunn.

Dat ass eigentlech dee wichtegste Grond.

An dat ass och aus onser Siicht, dee But principal, dee mir wëlle mat eiser Recommandatioun uginn.

Dann, domadder enk verbonnen, ass eben och de But fir d'Pandemie zu engem Enn ze bréngen.

An dat geet am Fong op 2 Aart a Weisen: op der enger Säit, an do gëtt et e groussen Altersënnerscheed, wéi den Dr. Paul Wilmes dat jo och schonn duergeluecht huet:

Déi ënner 50: fir déi ass Corona awer eng relativ harmlos Krankheet, an obwuel si eben zu dem epidemesche Geschéien natierlech e ganz ganz wichtege Bäitrag droen.

A bei deenen iwwer 50: wa mir et fäerdeg brénge fir bei deenen, déi iwwer 50 Joer al sinn, d'Decèsen an d'Morbiditéit, Komplikatiounen, asw. erofzebréngen, dann hu mir manner Leit op der Intensivstatioun. An dat geet aus der Figur, déi blo, mat deene bloe Balken, geet dat ganz däitlech ervir, wann Dir kuckt, dass d'Soins intensifs, wa mir déi kënnen alleguerten... wa mir nëmmen déi Soins intensifs hunn, ënner 50 Joer, dann hu mir eng Reduktioun op 20% vun der Belaaschtung vun de Soins intensifs.

Bei den Decèsen, komme mir souguer, wa mir kënnen eng komplikatiounslos Krankheet bei deenen iwwert 50 Joer erreechen duerch d'Impfung, dann hu mir nëmme méi 2% vun den Doudesfäll déi mir bis elo haten.

Dat heescht, du hu mir eng Reduktioun vun 98%. Dat ass elo natierlech am Fall vun... also dat ass déi maximal Reduktioun.

Dat wier also de Fall, wa mir géifen eng Impfung erreeche mat 100% Couverture an och 100% Effikassitéit.

Dat wier also dee maximal erreechbaren Effekt, deen ee kéint hunn.

Bon... da ginn ech... Ech ginn da weider.

Dat heescht also... dat ass am Fong do wou mir wëlle wierklech den Impakt hunn.

Bon, da gëtt et och Leit, déi versichen eng Häerdenimmunitéit ze erreechen.

An ech mengen, dat ass wierklech wichteg, besonnesch... also Pardon.

Dat ass wierklech schwiereg, besonnesch ebe wéinst dem Omikron, well do awer d'Infektiositéit, d'Transmissibilitéit, awer nach eng Kéier méi héich ass, wéi beim Delta.

An da muss een och deene soen, déi sech net impfe loossen, dass déi och net duerch eng Häerdenimmunitéit geschützt sinn, op Dauer.

Well mir sinn alleguerten aktiv. Mir reese gären, mir hu Leit, déi aus dem Ausland bei ons erakommen, an doduerch ass natierlech d'Gefor, dass de Virus ëmmer rëm erakënnt, déi ass, ech géif soen, 100%.

An de Virus fënnt dann och ëmmer déi, déi susceptibel sinn.

Dat heescht awer, fir grouss Länner: grouss Länner wäerten ëmmer rëm Outbreaks hunn. Kleng Länner, wéi Lëtzebuerg, déi kënnen och mol eng Zäit sinn ouni Virus.

Mee wann de Virus erëm erakënnt, kënnt et ëmmer erëm zu klengen Outbreaks.

Sou. Dat heescht also, an der Conclusioun, dass de Virus do jiddwer Falls net wäert verschwannen.

An da kéint een natierlech nach driwwer diskutéieren, ob de Virus tatsächlech kéint eliminéiert ginn. An ech mengen, dat wäert net de Fall sinn.

De Virus wäert endemesch bleiwen an e wäert an deene klenge Länner, wéi ech gesot hunn, ëmmer rëm importéiert ginn.

An dann déi lescht, dat héchsten Zil, wier eigentlech fir de Virus ze eradiquéieren.

Mee dat ass net méiglech, dofir huet déi hei Infektioun bestëmmte Charakteristiken, déi dat onméiglech maachen.

Notamment, dass eben och asymptomatesch Leit kënnen de Virus droen a weiderginn.

An dann d'Immunitéit ass jo, wéi mir wëssen, och net... schützt och net virun enger... schützt net vollstänneg virun enger Infektioun, och wann d'Infektiositéit an d'Infektioun däitlech, däitlech, däitlech reduzéiert ass.

Mee et sinn awer ëmmer nach Leit, déi geimpft sinn an awer de Virus kënne weiderginn.

An da besteet letztlech och nach déi Méiglechkeet, dass de Virus erëm eng Kéier aus engem neie Reservoir, deen dem Mënsch méi nosteet, also engem Déierereservoir, wou dem Mënsch méi nosteet, dass deen och do, vun do erëm eng Kéier op de Mënsch wäert weiderkommen.

Bon, da wëll ech vläicht nach ee Wuert soen zum Omikron. Well alles dat, wat mir bis elo gesot hunn, ass eigentlech virun allem Delta.

Dat läit dorunner, well et eben e puer Deeg, e puer Wochen, dauert, bis d'Leit wierklech krank ginn, oder hospitaliséiert ginn, oder op d'Intensivstatioun kommen.

Mee den Omikron ännert de Paradigma ansoufern, dass d'Transmissivitéit einfach vill méi héich ass.

An...also... méiglecherweis 2 mol sou infektiéis ass wéi den Delta.

An do besteet d'Gefor, dass ebe ganz vill Leit gläichzäiteg krank ginn, oder a Quarantän geschéckt ginn, an domat kënnt et dann eventuell zu engem Problem op den Aarbechtsplazen, besonnesch a kritesche Secteuren.

Also do ass dann eben d'Infektiositéit, d'Transmissibilitéit, ass do e ganz grousse Problem.

Dann, d'Protection vaccinale, déi ass och manner gutt. Dat kënnt Dir am Detail do dra liesen; déi ass manner gutt géint d'Infektiounen.

Awer si ass ëmmer nach ganz ganz gutt géint komplizéiert Verleef.

An dann d'Virulenz: ech mengen, dat ass villäicht e gewëssenen Hoffnungsschimmer.

Och wann ee keng Immunitéit huet, ass warscheinlech d'Virulenz vun dem Omikron reduzéiert par rapport zum Delta.

An dat.... Bon, also als Conclusioun kann een dozou soen, dass déi Leit, déi susceptibel sinn, wäerten méi e grousse Risiko dass se vum Omikron erwëscht ginn.

An dat ass och fir ons e ganz wichtegt Argument fir e Cordon sanitaire ronderëm déi Persounen ze leeën, andeems mir eben och eng Impfflicht recommandéiere fir Personnes de soins oder Dokteren, déi also direkt ze dinn hunn mat deene Susceptiblen, also mat deene Vulnerablen, mat deene mat Comorbiditéiten, oder chronesche Krankheeten.

Bon, ech mengen dat wier et souwäit vu menger Säit. Wëlls Du dann iwwert d'Recommandatioune schwätzen?

[Gérard Schockmel]

Jo. Dees du de Mask rëm un?

[Claude Muller]

Jo, jo, jo, jo.

[Gérard Schockmel]

Jo, also Dir hutt et héieren, vum Paul Wilmes, vum Claude Müller, dat eigentlech de Grupp vu 5 Experten, zu deene mir gehéieren, sech fir eng Impfflicht, elo mol prinzipiell, ausschwätzt.

D'Fro ass natierlech, wat ass eng Impfflicht?

Also ech géif soen, eng Impfflicht ass eng Virschrëft.

Dir wësst, wann Dir mam Auto fuert, da gëtt et honnerte vu Virschrëften, déi Dir musst beachten:

Tempolimitt, z. B., oder e Sicherheitsgurt uleeën, natierlech all déi verschidde Schëlder sinn ze respektéieren, déi Dir op der Strooss gesitt...

Et ass eng Virschrëft, dass Dir Iech un d'Reegelen haalt vum Code de la route, et ass awer keen deen Iech dozou zwéngt.

Wann een iwwert den Tempolimitt fiert, oder bei rout iwwert d'Kräizung oder säi Sécherheetsgurt net uleet, dann ass keen deen dat ka verhënneren.

Et ass keen deen Iech zwéngt, de Sécherheetsgurt unzeleeën, oder den Tempolimitt ze respektéieren.

Et ass natierlech esou, datt de Gesetzgeber dat Verhalen net encouragéiert,

a wann Dir dann och entspriechend erwëscht gitt, dann ass natierlech mat Konsequenzen ze rechnen.

Dat heescht, ech géif wierklech d'Impfflicht als eng Virschrëft ugesinn, wéi mir der vill hunn.

Ech mengen, eis ganzt Zesummeliewen berout op Virschrëften, an dat hei sinn dann och geduecht als Virschrëften.

Et ass esou, datt mir eis natierlech op déi medezinesch an op déi wëssenschaftlech Aspekter bezunn hunn.

Et gëtt nach ganz vill aner Aspekter, fir déi mir net verantwortlech sinn, mee ech denken domat ass elo mol den Debat schonn e bësschen méi konkret , well mir tatsächlech konkret Recommandatioune wäerte maachen.

Déi éischt Recommandatioun ass wierklech datt mir eng Virschrëft, d. h. eng Impfflicht fir Persounen, déi méi al oder sou al wéi 50 Joer sinn.

Dat ass fir déi Persounen direkt ze schützen.

Mir hu jo... virdru si mir jo gewuer ginn, datt et virun allem déi Persoune sinn, bei de enen déi schwéier Verleef sinn, awer och wou d'Doudesfäll am héchste sinn, bei deenen déi 50 Joer a méi al sinn.

Do géife mir also fir eng direkt Protektioun d'Impfflicht aféieren.

Da géife mir se och recommandéiere fir déi Persounen, déi mat Vulnerablen, mat Patiente, mat Residenten ze dinn hunn, an dozou gehéieren och d'Praxe vun den Dokteren.

Dat heescht, hei ass d'Virstellung, datt déi Persounen an och déi Dokteren, déi an de Spideeler, an den Heemer, aktiv sinn, an och déi, natierlech, an hirer Praxis, ob dat elo eng Praxis vun engem Kinesitherapeut ass, oder eng Praxis vun engem Dokter, an natierlech och déi, déi bei d'Leit heem ginn, well se eng ambulant Fleeg maache bei de Leit doheem, oder well se bei Leit, Patienten, heem ginn, fir bei hinnen ze botzen.

Wa mir elo vun den Institutioune schwätzen, vun de Strukturen, vun de Spideeler, vun Heemer, asw., ass et natierlech esou, datt... do schaffe vill Leit, an heiansdo kann et sinn, dat gewëssen esou Servicer auskontraktéiert ginn.

Dat heescht, se hunn dann e Sous-traitant. An déi Reegel, déi Recommandatioun, déi mir proposéieren, déi bezitt sech eben och op d'Sous-traitanten insoufern, datt d'Sous-traitanten Kontakt, oder direkte Kontakt, mat dem Resident oder mat dem Patient oder mat der vulerabler Persoun hunn.

Dat kéint een eigentlech och op d'Praxen ausdeelen, wann do e Kontakt ass, dann trëfft dat och hei zou.

Wouvun ech elo geschwat hunn, ass e bësschen dat wou de Claude Müller gesot huet, de "Cordon sanitaire".

Well andeems mir d'Leit iwwert 50 impfen, schütze mir se direkt.

Andeems mir déi Leit ronderëm si, déi e e Kontakt hunn, speziell mat de Vulnerablen, och impfen, hu mir eng indirekt Protektioun.

Dat heescht, et ass "ceinture" et "bretelle".

Mir hu wierklech eng duebel Approche fir eben déi Zilgrupp optimal ze schützen.

Wéini géife mir proposéieren dat ze maachen?

Also vun eis aus gesinn, esou séier wéi méiglech.

Firwat?

Dir wësst, datt och schonn eng éischt Dosis vum Vaccin schützt.

Net virun der Infektioun, awer viru schwéiere Verleef ass schonn e gewëssene Schutz do, och no enger eenzeger Dosis Vaccin. Dofir soe mir: sou séier wéi méiglech.

An dann natierlech, wier d'Virstellung dat fir 2 Joer anzeféieren, dat heescht, bis zum 30. Juni 2024,

well mir natierlech dovun ausginn, datt innerhalb vun 2 Joer, wäert de Virus och virunzirkuléieren.

Bis dohi wäert natierlech och déi kollektiv Immunitéit méi grouss si wéi se haut ass, 2022.

An dofir wier eigentlech eis Propositioun fir dat doten dann och, déi Recommandatiounen, déi Impfflicht, oder déi Virschrëft fir eng Impfung, datt déi géif bis den 30. Juni 2024 goen.

Den Omikron gëtt warscheinlech eng hefteg awer eng kuerz Well.

Mir denken net dass dat elo e ganz groussen Afloss op den Omikron wäert hunn, well mir gi jo net dovun aus, datt mir muer ufänken, sondern mir ginn éischter dovun aus, datt et vläicht Ufank Mäerz gëtt.

Mee wéi gesot, wat méi séier, wat méi besser.

Da gëtt et och Exceptiounen.

Also et gëtt natierlech Persounen, déi sinn net ze impfen.

An Dir wësst, datt de Ministère do dat scho ganz kloer definéiert huet, wat Konterindicatioune sinn zu enger Impfung, z. B. wann ee schwéier Reaktiounen hat, no enger 1. oder no enger 2. Impfdosis, oder wann een allergesch ass géint gewësse Stoffer, déi an den Impfstoffer sinn.

Déi Lëscht ass schonn definéiert. Et gëtt och e Formulaire fir d'Dokteren, deen do virgesinn ass an deen och vun der Santé akzeptéiert gëtt.

Déi Dossiere gi vun der Santé evaluéiert. Dono gi si dat weider un d'Krankekeess, déi hiren Avis gëtt an dann déi zeréck un d'Santé, an dann ass dat eigentlech definitiv.

Komme mir nach eng Kéier zu den Objektiver, wat mir domat wëllen erreechen.

Natierlech: mir wëllen déi Vulnerabel schützen.

Mee mir wëllen awer och op déi Aart a Weis, datt fir d'Gesamtbevëlkerung, fir eis alleguerten, d'Liewen erëm méi normal gëtt.

Well wat mir jo wëllen, dat ass datt e Virus, deen och an Zukunft zirkuléiert, net méi déi Bedeitung huet, wéi en haut huet.

Dat heescht, wann ech geimpft sinn a mech infizéieren, an ech infizéieren eng aner Persoun, déi och geimpft ass, da passéiert jo am Prinzip net ganz vill; et sief dann, datt eng vun deenen 2 Persounen esou schwaach ass, datt trotz Impfung, se keng grouss Immunitéit no der Impfung opgebaut huet.

Dat heescht, d'Virstellung ass, ech denken un d'Kanner, un d'Jugendlecher, ech denken un d'Betriber, ech denken un eis alleguerten, fir datt eist Liewen méi séier erëm esou normal wéi méiglech gëtt.

Dat ass eng ganz wichteg Zilsetzung.

Doriwwer eraus dierf een natierlech net vergiessen, an och dat ass eng Recommandatioun déi eise Grupp ausgeschafft huet, dat mir net dierfen noloossen, wat d'Sensibilisatioun an d'Informatioun ubelaangt, wat d'Impfung ubelaangt.

Well mir fannen, datt esou wéi d'Chifferen presentéiert ginn, oft net wierklech d'Effikassitéit weisen vun der Impfung.

Dir kënnt soen: esouvill Leit op der Intensivstatioun si geimpft, souvill Leit sinn neet geimpft, mee da muss een natierlech en rapport setzen mat: welch Fraktioun vun der Gesellschaft ass dat?

Wann ech der 4 mol méi hunn, déi geimpft sinn, da muss ech dat natierlech an déi Rechnung erabréngen. An da gesinn déi Chifferen ganz anescht aus.

An da kritt een eng realistesch Virstellung vun där ganz héijer Wierksamkeet, déi Dir awer och hei an engem vun den Tableauen hutt...

Ech mengen, et ass den éischten Tableau, fannt... vun der ganz héijer Wierksamkeet vum Impfstoff.

Dat heescht, déi Sensibilisatioun, déi muss natierlech virugoen.

An och d'Doktere spillen do natierlech eng ganz wichteg Roll. Iwwerhaapt, all déi Gesondheetsberuffler, well d'Leit op si lauschteren an e gewëssent Vertrauen hunn.

An et ass natierlech esou, datt och ënnert deenen, déi ënner 50 Joer al sinn, Leit dobäi sinn, déi fragil, déi vulnerabel sinn.

Dat ka si wa si en immunsuppressiven Traitement kréien; dat ka vun engem Joer op dat anert esou de Fall sinn.

An dann ass et natierlech ganz wichteg, datt se opgekläert ginn, datt se elo manner gutt dru sinn mat hirem Immunsystem, an datt natierlech eng Impfung se ka protegéieren.

An och dat ass eis ganz wichteg.

Dat sinn d'Recommandatiounen. Natierlech sinn déi Recommandatiounen baséiert op deem wat mir elo wëssen.

Zum Beispill Omikron ass relativ rezent. Do wësse mir nach net alles do driwwer.

Mir wësse selbstverständlech net wat no Omikron kënnt.

Et ass och net dass eng Variant kënnt, mee et wäerte verschidde Varianten och an Zukunft zirkuléieren, an déi sinn net onbedéngt esou wéineg virulent wéi Omikron.

Well awer eist Wëssen op aktuellen Informatioune berout, kann et natierlech och sinn, datt déi Recommandatiounen am Verlaf vun der Zäit adaptéiert misste ginn.

An do sti mir natierlech dann och zur Verfügung, wann et dorëm geet.

Villmools Merci fir Är Opmierksamkeet.

Ech denke mir sinn elo verfügbar fir Froen ze beäntwerten.

[Journaliste]

Bonjour.

[Gérard Schockmel]

Bonjuer. Moien.

[Journaliste]

Alors. Voilà, je suis Thomas Holzer de L'essentiel et j'ai une question par rapport à une phrase qui m'a interpelé.

Il est assumé que jusqu'au 30 juin 2024 essentiellement, tous les non vaccinés auront acquis une certaine immunité suite à l'infection.

Donc, si j'ai bien compris, le but, c'est d'avoir des personnes qui ont été infectées et qui ont eu une immunité, et qui vont également être vaccinées.

Est-ce que ça peut créer une "super-immunité" ?

[Off-Stëmm]

Dir kënnt op Lëtzebuergesch äntweren.

[Gérard Schockmel]

Ah. Kann ech op Lëtzebuergesch äntweren?

Jo. Also et dierf een net vergiessen: natierlech kënne mir et drop ukomme loossen.

Mee de séchere Wee ass d'Impfung.

An ech mengen am Moment hu mir Omikron. Mee de Problem ass jo, datt ëmmer nach ganz vill Leit net geimpft sinn, bei deene vulnerabel Leit sinn.

Dat heescht, ënnert deenen Net-Gimpften sinn ëmmer nach ganz vill vulnerabel Leit.

A fir een dee vulnerabel ass, kann och Omikron e grousse Problem sinn an dozou féieren, datt en hospitaliséiert gëtt.

Well och op Normalstatioun... op Normalstatioun kréien déi Patiente Sauerstoff.

Dat heescht, déi si schonn an enger bedrolecher Situatioun.

A wa se op der Rea sinn, Soins intensifs, da gëtt d'Situatioun liewensbedrolech.

Dat heescht, mir wëllen et net drop ukomme loossen, datt se sech einfach infizéieren, sondern, mir wëllen de séchere Wee propagéieren, net fir jiddwereen, net fir vun 18 Joer un, oder... mee awer op jiddwer Fall fir déi vu 50 Joer un an déi Leit, déi se entouréieren.

[Journaliste]

Voilà, juste une autre question par rapport aux variants.

Bon, il semble désormais acquis qu'Omicron est moins sévère. Est-ce que les variants suivants vont être à chaque fois moins sévères ?

Parce que j'ai l'impression que c'est ce qui se matérialise, là, depuis un ou deux ans.

C'est un peu difficile de prédire le futur, comme on dit. Mais jusqu'à présent, on a eu des variants moins sévères, et aussi des variants plus sévères.

[Vic Arendt]

Là, avec Omicron, manifestement, c'est moins sévère. Bon, une partie de cette diminution de sévérité s'explique aussi déjà par le très fort taux de vaccination.

Une partie de la diminution de sévérité se traduit par effectivement le fait que le virus semble moins virulent. Donc, il y a les deux.

Par contre, est-ce que le suivant sera plus virulent ou moins virulent, je pense que... on n'a pas de boule de cristal ; on ne peut pas en tout cas exclure qu'il sera moins virulent ou qu'il n'y aura pas de virus plus virulent qui pourra émerger encore à l'avenir.

[Claude Muller]

Jo, ech wëll villäicht nach dobäi soen.

De Virus gëtt eigentlech virun allem selektionéiert op senger Transmissibilitéit. An déi... wann déi... déi kann duerchaus op Këschte vu senger Virulenz goen.

An dofir, wann e méi transmissibel gëtt, da kann et duerchaus sinn, dass en och... , als Konsequenz dann och manner virulent ass.

Well d'Méiglechkeete fir de Virus ze mutéieren, sinn net onendlech. An dat muss een ëmmer e bësschen am Kapp behalen.

[Paul Wilmes]

Eng Partikularitéit, eben och am Bezuch op de Selektiounsdrock, ass nun emol och datt vill vun der Transmissioun ebe vun Asymptomateschen ausgeet, an dee Moment ass de Kompromiss tëscht Virulenz an Transmissibilitéit ass net, bei deem heite Virus ebe ginn.

Dat heescht, dat ass eben effektiv eng oppe Fro, ob e muss iwwert Zäit manner virulent ginn.

Ech mengen, dat ass net kloer.

[Journaliste]

Merci.

[Journaliste]

Pia Oppel vum Radio 100,7. Ech géif gär wësse vun Iech wat Dir mat Impfflicht mengt, par rapport zu den Dosen, déi ee muss gehat hunn?

Orientéiert sech dat einfach un der Gültegkeet vum Certificat, wéi d'Regierung e fixéiert, oder ass fir Iech kloer, dass fir all déi 50-Järeg, wann déi iergendwéi kënnt, och e Booster muss inclus sinn. Wéi ass d'Definitioun do genau?

[Gérard Schockmel]

Jo. Also, Dir hutt den Text gesinn. Ech hat dat virdrun net gesot.

Mir hu gesot, datt eigentlech wat d'Dosen oder de Schéma vaccinal ubelaangt, dat wierklech ëmmer no den aktuelle Recommandatioune geet.

Dat heescht, mir hu geschriwwen "selon les recommandations en vigueur".

Aktuell sinn d'"Recommandations en vigueur" 3 Dosen.

[Vic Arendt]

Ech kann do eventuell nach dozoufügen, dass och un anere Vaccinen geschafft gëtt, déi méi breet sinn, déi eng méi breet Couverture op Coronaviren hunn, an och méi Mutatiounen englobéieren, a vläicht net nëmme just den Omikron.

Dat heescht, d'Recommandatioune vun der Vaccinatioun wäerte changéieren, och an Zukunft, an et kann och sinn, dass nach aner Booster-Dosen dozoukommen.

Aktuell ass et 2 + 1 Booster.

[Claude Muller]

Also grad bei Leit, déi besonnesch vulnerabel sinn, wéi Patienten, déi Chimio-Therapie hanneru sech hunn, oder déi eng Immunsuppressioun hunn, do kann et einfach aus medezinesche Grënn noutwendeg sinn fir eng zousätzlech Dosis nach ze ginn, well dat ganz kloer am Interêt ass vum Patient.

Do geet et eigentlech da manner drëm fir enger Impfflicht "genüge zu tun", mee do geet wierklech drëm, dass de Patient maximal geschützt ass.

[Journaliste]

David Marques fir de Quotidien.

Ech mengen den Här Wilmes hat dat de Moien och schonn ugeschwat.

Elo Impfflicht, egal wéi se kënnt, kann net deen eenzege Moyen sinn.

Dat heescht, wat ass elo an Ären Ae wat nach zousätzlech muss geschéien, fir dass den Impftaux awer weider an d'Luucht geet?

[Paul Wilmes]

Jo. Eng vun deene wichtegen Saachen, déi mir jo och am Fong geholl hei mat dran hunn am Punkt 6, ass eben d'Sensibilisatioun, datt een déi jo muss weiderdreiwen, doduerch datt ee jo eventuell eng Impfflicht mécht.

Doduerch hält ee jo net op déi aner vläicht och ze impfen an ze encouragéieren fir sech impfen ze loossen.

Ech mengen déi 2 Saachen sollten absolut parallel natierlech weidergoen. Dobäi ass et eben esou, datt eng Impfflicht vläicht eng zousätzlech Situatioun kreéiert, wou Leit, déi villäicht eben net direkt sech elo géifen impfe loossen, sech dann awer dat anescht iwwerleeën an dat dann awer maachen.

Ech mengen, eng vun de Situatiounen, déi mir jo virfannen, et ass jo elo méi doropper agaange ginn, datt mir ënnert deene Leit, déi vulnerabel sinn, haaptsächlech iwwert 50, datt mir awer do nach eng ganz Rëtsch Leit hunn, déi sech kéinten impfe loossen.

An de Moment ass et eben esou, datt leider, wann déi Leit eng Infektioun hunn, dass eben do... datt déi oft dann trotzdem nach weider mussen hospitaliséiert ginn, an eventuell eben an d'Soins intensifs kommen.

A grad fir dat eben aus der Equatioun erauszehuelen, ass et eben iwwert eng Impfflicht villäicht e Wee fir déi Leit dozou ze kréien, fir sech dann eben fir de Choix vun der Imfpung z'entscheeden.

[Gérard Schockmel]

Also et ass jo Schued, datt och elo nach op der Intensivstatioun net geimpfte Leit, Patiente leien.

An do ass och e bësschen en Ënnerscheed zu deene Geimpften. Natierlech kann ee geimpft sinn, an och op d'Intensivstatioun kommen.

Mir hu gesot, en huet awer eng Protectioun vun iwwert 90% datt dat net passéiert.

Mee wann een elo den Altersprofil ukuckt, an du kanns mech gär korrigéieren, dann ass et awer esou, datt oft déi net Geimpften op der Intensivstatioun, déi ëm hiert Liewe kämpfen, am Schnëtt méi jonk sinn, wéi déi Geimpften.

Well déi Geimpften op der Intensivstatioun si ganz oft op der Intensivstatioun, well se ebe schonn en héijen Alter hunn, a vulnerabel sinn, an aner Krankheeten hunn.

A bon, ech mengen d'Impfung kann net virun Alter a virun anere Krankheete schützen.

A wa se dann de Covid kréien, dann ass natierlech esou e fragilt Gläichgewiicht, datt dat ganz séier ka kippen.

Hein. Paul?

[Vic Arendt]

Ech wollt do nach eppes dozou soen.

Ehm... Effektiv, wann een eng Impfflicht... eng altersbedéngten Impfflicht, iwwert 50 dann zum Beispill, aféiert...

Mir wëllen definitiv net dass dat e perversen Effekt huet, dass all déi ënner 50 sech elo géife so en: ech brauch jo net.

Ech mengen, et si vill Vulnerabel ënnert 50, et si ganz vill Leit mat och nëmmen e bësschen Iwwergewiicht, do geet de Risiko schonn an d'Luucht, et sinn extrem vill Leit, déi Pëlle fir Zocker huelen oder fir Bluttdrock, et si ganz vill Leit, déi Chimiotherapië kruten, et si ganz vill Leit, déi chronesch Bronchitten hunn, och ënner 50, an definitiv mussen och déi Sensibilisatiounscampagnen cibléiert op déi Leit gemaach ginn.

An dann, et ass och net wann een ënner 50 ass, a keng Comorbiditéit huet, dass een da seet: ech sinn aus dem Schneider, ech brauch dat net.

Ech mengen, mir zielen trotzdeem op d'kollektiv Denken an op d'Solidaritéit.

An dat ass sécher wichteg: wat manner Virus zirkuléiert, wat mir méi schnell zu engem Allegement vun de Mesures sanitaires kommen, wat mir méi schnell kënnen d'Quarantänen ofschafen, wat mir méi schnell kënnen d'Restauranten opmaachen, also d'Maskeflicht an den tranports publics... Ech mengen, dat wäert wuel nach eng länger Zäit daueren.

Mee ganz kloer: d'Zil ass mat enger Impfflicht, déi muss parallel goe mat weider Drécken, fir dass déi, déi elo net ënner d'Impfflicht falen, sech trotzdeem och impfe loossen.

Mir zilen och en Taux de vaccination vu 90%, op d'mannst, un, bei deenen, déi elo net ënnert d'Impfflicht falen. Dat soll och kloer gesot ginn.

[Claude Muller]

Jo, ech wollt villäicht nach dobäi soen:

Also fir et op e Punkt ze bréngen: mir wëllen doduerch natierlech tatsächlech méi eng gënschteg Balance fannen tëscht all deene verschiddene Mesuren, déi mir huelen an eben... op der enger Säit der Impfung, an op der anerer Säit hu mir all déi Mesuren.

A mir hätte gäre méi eng gënschteg Balance.

Mir wëlle manner vun deene Mesuren, well mir méi Leit impfen, déi potentiell op... d'Hospitalisatioun, d'Services hospitaliers belaaschten.

[Journaliste]

Ok. Fir do anzeecken.

Et gouf jo och vill geschwat vum Argument eng allgemeng Impfflicht ze maache fir net verschidde Kategorien, notamment d'Gesondheetspersonal, ze stigmatiséieren.

Kënnt Dir do eng Iwwerleeung villäicht eng Kéier duerleeën, respektiv, hutt Dir net Angscht dass dat awer geschitt?

[Claude Muller]

Also ech géif ganz kloer soen: sech impfe loossen, ass net eng Stigmatisatioun. Au contraire.

Ech géif soen, wann ee sech impfe léisst, da weist en domat Responsabilitéit, Empathie, Sympathie, mat deenen en ze dinn huet, mat deenen en Ëmgang huet, besonnesch wann dat vulnerabel Leit sinn. Also ech mengen dee Begrëff "stigmatiséieren" ass hei komplett doniewent.

[Vic Arendt]

A spezifesch wat de Fleegeberuff, au sens large, y compris d'Dokteren an all déi Leit, déi mat Vulnerabelen a Kontakt sinn, ugeet, do ass, mengen ech, a mengen Aen, souwisou och eng legal Impfflicht souwisou eng Beruffsethik, déi scho verlaangt, dass een déi Leit schützt, mat deenen een a Kontakt ass, an dass ee seng Patienten schützt. Dat heescht, vu Stigmatisatioun kann do definitiv keng Ried sinn.

[Gérard Schockmel]

Ech wollt nach kuerz zu den ënner 50 ergänzen: Also wann Dir elo eis Figuren e bëssche méi genau kuckt, da gesitt Dir, datt net vill Leit ënner 50 u Covid stierwen.

Mee Dir hutt natierlech Leit ënner 50 op der Intensivstatioun. Déi Leit iwwerliewen, an der Reegel.

Mee Dir wësst jo awer och, een deen op der Intensivstatioun wärend e puer Woche war, deen ass meeschtens fir ee Liewe gezeechent.

An dee kann duerchaus reegelméisseg Sequellen dovundroen.

Dat heescht, dat ass ëmmer de Problem vun engem "cut-off", wann ee seet, et ass elo eng Virschrëft.

Mee einfach nach eng Kéier fir z'ënnersträichen, wéi wichteg et awer och ass, fir d'Sensibilisatioun bäizebehalen, an ze verstäerken, datt Leit och ënner 50 all Interêt hunn, fir sech impfen ze loossen.

[Claude Muller]

Ech ka villäicht nach eng kuerz Ergänzung dozou maachen.

Also wann Dir Ären Text duerchkuckt, da gesitt Dir och déi Zuel vu Leit, déi ënner déi Impfflicht, also déi altersbedéngten Impfflicht, falen, zu dësem Zäitpunkt, an dat si 70.000 Leit. Dat si 70.000 Leit, déi iwwert 50 Joer sinn, an déi eben nach net hire Booster kruten.

Oder guer net geimpft sinn.

[Gérard Schockmel]

Am Prinzip guer net geimpft.

[Vic Arendt]

40.000 guer net geimpft an ongeféier 30.000, déi nach kee Booster kritt hunn.

[Paul Wilmes]

Déi aner Saach am Bezuch op d'Sensibilisatioun.

Wat mir och feststellen, ass datt eben d'Effektivitéit vun de Vaccinen ganz kloer muss erhuewe ginn, an datt déi muss och kommunizéiert ginn, fir datt d'Leit gesinn, an da muss een och dat erklären, datt déi Vaccinen effektiv sinn.

Am Bezuch op, haaptsächlech, datt d'Leit net hospitaliséiert ginn, an da ganz wichteg, dass se net schwéier krank ginn, schwéier Verleef hunn datt se géifen an d'Soins intensifs, an déi kommen, oder datt se stierwen.

[Journaliste]

Jo genau... dat wier eng nächst Fro gewiescht, an ass villäicht eng lescht Fro vu menger Säit.

Wann een d'Debatt e Mëttwoch an der Chamber verfollegt huet, gëtt jo oft gesot et ass kee richtege Vaccin, well et eben net schützt, zu 100%, géint d'Transmissibilitéit, respektiv géint d'Infektioun. Dir hutt jo zum Deel drop geäntwert, mee kënnt Dir do villäicht nach...

[Gérard Schockmel]

Jo, bon... Also. Et ass eng ganz wichteg Fro. Wat wëlle mir vum Vaccin?

Ech mengen, wa mir e Virus hunn, deen zirkuléiert, wou de Vaccin villäicht net verhënnert datt ech mech infizéieren, an ech kréien eng Erkältungskrankheet, ech hu villäicht d'Nues déi leeft, oder e bësschen den Hals dee kraazt wärend 2 Deeg, dann ass net vill passéiert.

Mee wat natierlech wichteg ass beim Vaccin ass, datt e géint Komplikatioune schützt.

Datt ech eben net an d'Spidol muss, datt ech kee Sauerstoff brauch, datt ech net nach weider Komplikatioune maachen an op d'Intensivstatioun kommen.

Dat ass de gréissten Interêt vum Vaccin. Well ech mengen de Virus wäert weider zirkuléieren.

Mir kréien net déi Typ Immunitéit, wou wann ee bis, wéi bei de Riedelen, do ass de Spezialist ass de Claude Müller, wann een do bis geimpft ass, dann ass een eigentlech gutt fir e ganzt Liewen.

Dat hei, dat ass wéi bei der Gripp. Mir haten d'Gripp villäicht schonn 20 Mol an eisem Liewen, an trotzdeem infizéiere mir eis ëmmer erëm.

Dat heescht, et ass illusoresch ze mengen, datt déi Impfstoffer, zumindest déi, déi mir elo hunn, dat kënne verhënneren.

Mee dat ass awer och net den Haaptzweck.

Den Haaptzweck ass wierklech also doraus eng banal Erkältungskrankheet ze maachen, an eben net musse mat schwéiere Komplikatioune ze rechnen.

[Vic Arendt]

A just fir ze ergänzen, well s du vum Grippe-Vaccin geschwat hues: deen heiten Vaccin ass vill vill méi effikass wéi de Vaccin géint d'Gripp.

An d'Mortalitéit vum Covid ass och tëscht 5 an 10 mol méi héich fir vulnerabel Leit, wéi déi vun der Gripp, dat heescht... Ech mengen, de Paul Wilmes huet et scho gesot, et soll een op d'Effikassitéit vun deem Vaccin hei insistéieren.

[Gérard Schockmel]

Ech mengen, d'Gripp, déi hu mir elo schonn zanter datt mir eis kënnen erënneren.

Mee mat der Gripp hate mir nach ni eng Situatioun, wéi mir se elo zanter 2 Joer erlieft hunn, esou dramatesch an alle Länner vun dëser Welt, mat de Spideeler an Doudegen, an esou. Dat huet d'Gripp bis elo na ni... an eiser Liewenszäit esou fäerdeg bruecht.

Bon, mir haten déi spuenesch Gripp, do ass kee vun eis dee sech doru kann erënneren.

Awer d'Virulenz ass natierlech vill méi héich vum Coronavirus, wéi déi vun der Gripp, vum Grippevirus.

[Journaliste]

Op wie bezitt sech déi Impfflicht. Bezitt déi sech just op Residenten, oder och op Frontalieren? Well besonnesch am Fleegesecteur ginn et jo vill Frontalieren.

[Gérard Schockmel]

Déi déi ugeschwat sinn an eng Tätegkeet hunn, wou se a Kontakt si mat deenen, déi et ze schütze gëllt, do gëtt keen Ënnerscheed gemaach tëschent Frontalieren a Residenten.

Dat ass fir eis eigentlech selbstverständlech, géif ech soen.

A wa mir vun de Persoune schwätzen iwwert 50, do géif ech zwar soen... do muss ech e bësschen riets a lénks kucken, dass sech dat op d'Residente beschränkt. Jo.

[Paul Wilmes]

Also dat sinn d'Residenten, jo.

[Persoun am Sall]

Nach Froen? Den Tuer gemaach? Da soe mir Merci.

[Vic Arendt, Claude P. Muller, Gérard Schockmel, Paul Wilmes]

Merci och.